|  |  |
| --- | --- |
| Številka: 014-14/2019/23 | |
| Ljubljana, 13. 1. 2020 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** **Predlog** **odgovora na pobudi Komisije Državnega sveta za kmetijstvo, gozdarstvo in prehrano ob obravnavi Poročila o delu in zaključnega računa Sklada kmetijskih zemljišč in gozdov Republike Slovenije za leto 2018 – predlog za obravnavo** | | | | |
| 1. Predlog sklepov vlade: | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ...... seji dne ...... sprejela naslednji  SKLEP:  Vlada Republike Slovenije je sprejela odgovor na pobudi Komisije Državnega sveta za kmetijstvo, gozdarstvo in prehrano ob obravnavi Poročila o delu in zaključnega računa Sklada kmetijskih zemljišč in gozdov Republike Slovenije za leto 2018 in ga pošlje Državnemu svetu Republike Slovenije.  Stojan Tramte  GENERALNI SEKRETAR  Priloga:   * Odgovor na pobudi Državnega sveta Republike Slovenije, Komisije za kmetijstvo, gozdarstvo in prehrano, v zvezi s spremembo zakonodaje   Prejmejo:   * Državni zbor Republike Slovenije * Služba Vlade Republike Slovenije za zakonodajo | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Dr. Aleksandra Pivec, ministrica, * Dr. Jože Podgoršek, državni sekretar, * Dr. Darja Majkovič, generalna direktorica Direktorata za kmetijstvo. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| Pobuda Komisije Državnega sveta za kmetijstvo, gozdarstvo in prehrano ob obravnavi Poročila o delu in zaključnega računa Sklada kmetijskih zemljišč in gozdov Republike Slovenije za leto 2018 se nanaša na plačilo 10 % prihodkov Sklada kmetijskih zemljišč in gozdov RS Slovenskemu državnemu holdingu in vpis lastninske pravice neposredno na podlagi Zakona o Skladu kmetijskih zemljišč in gozdov RS na nepremičninah, ki so bile v lasti družbenih podjetij in so šla v stečaj. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | |
| **7.b Predstavitev ocene finančnih posledic pod 40.000 EUR:**  / | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| (Če je odgovor NE, navedite, zakaj ni bilo objavljeno.) | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | |
| **11. Gradivo je uvrščeno v delovni program vlade:** | | | NE | |
| Dr. Aleksandra Pivec  ministrica | | | | |

Priloga:

* Odgovor na pobudi Komisije Državnega sveta za kmetijstvo, gozdarstvo in prehrano ob obravnavi Poročila o delu in zaključnega računa Sklada kmetijskih zemljišč in gozdov Republike Slovenije za leto 2018

**Odgovor na pobudi Komisije Državnega sveta za kmetijstvo, gozdarstvo in prehrano ob obravnavi Poročila o delu in zaključnega računa Sklada kmetijskih zemljišč in gozdov Republike Slovenije za leto 2018**

Državni svet, Komisija za kmetijstvo, gozdarstvo in prehrano, je 6. 9. 2019 podala pobudi številka 412-01-2/2019/5 Vladi Republike Slovenije in Ministrstvu za kmetijstvo, gozdarstvo in prehrano glede spremembe zakonodaje, in sicer:

1. Komisija poziva Vlado Republike Slovenije, da pristopi k spremembi zakonskega določila, po katerem se zagotavlja prenos 10 % sredstev Sklada kmetijskih zemljišč in gozdov Republike Slovenije na račun Slovenskega državnega holdinga, d. d.;
2. Komisija podpira prizadevanja za pospešeno sprejemanje zakonodaje, ki bo omogočila prenos zemljišč, ki so bila v lasti družbenih podjetij in so šla v stečaj, na Sklad kmetijskih zemljišč in gozdov Republike Slovenije.

Vlada Republike Slovenije ne podpira pobude Komisije za kmetijstvo, gozdarstvo in prehrano Državnega sveta Republike Slovenije k spremembi zakonskega določila, po katerem se zagotavlja prenos 10 % sredstev Sklada kmetijskih zemljišč in gozdov RS na račun Slovenskega državnega holdinga. Mnenje Vlade Republike Slovenije je, da bi se s tem poseglo v sposobnost Slovenskega državnega holdinga za poravnavo obveznosti, ki jih ima po 2. členu Zakona o Slovenskem odškodninskem skladu (Uradni list RS, št. 21/11 – uradno prečiščeno besedilo, 9/16 – ZGGLRS in 55/17). Na podlagi navedenega člena mora Slovenski državni holding skrbeti za poravnavo obveznosti upravičencem po zakonu o denacionalizaciji, zakonu o zadrugah in drugih predpisih, ki urejajo denacionalizacijo premoženja. Z zmanjšanjem sredstev bi bile možnosti izvajanja predpisanih nalog omejene.

Vlada Republike Slovenije podpira pobudo Komisije za kmetijstvo, gozdarstvo in prehrano Državnega sveta Republike Slovenije za pospešeno sprejemanje zakonodaje, ki bo omogočila prenos zemljišč, ki so bila v lasti družbenih podjetij in so šla v stečaj, na Sklad kmetijskih zemljišč in gozdov Republike Slovenije. Zadevni predlog bo preučilo Ministrstvo za kmetijstvo, gozdarstvo in prehrano v okviru priprave predloga sprememb Zakona o Skladu kmetijskih zemljišč in gozdov Republike Slovenije (Uradni list RS, št. 19/10 – uradno prečiščeno besedilo, 56/10 – ORZSKZ16, 14/15 – ZUUJFO in 9/16 – ZGGLRS).